

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv www.daugavpils.lv

Daugavpilī

**IZGLĪTĪBAS UN KULTŪRAS JAUTĀJUMU KOMITEJAS SĒDES PROTOKOLS**

2023.gada 24.augustā  **Nr.23**

**Sēde notiek:** Domes sēžu zālē

Sēdes gaitu fiksē audioierakstā un videoierakstā

**Sēde sasaukta:** plkst.11:00

**Sēde atklāta:** plkst.11:00

**Sēdi vada:** Izglītības un kultūras jautājumu komitejas priekšsēdētāja L.Jankovska

**Sēdē piedalās:**

Komitejas locekļi: A.Gržibovskis

I.Jukšinska

J.Lāčplēsis

I.Šķinčs

A.Vasiļjevs ( no 1.- 4.jautājumam)

Pašvaldības administrācijas

darbinieki: M.Dimitrijeva, R.Golovans

Pašvaldības iestāžu darbinieki: V.Linkeviča, M.Isupova, G.Smuļko, I.Kokina

**Sēdē nepiedalās:** N.Kožanova

|  |  |
| --- | --- |
| Sēdi protokolē: | Daugavpils pašvaldības centrālās pārvaldes Administratīvā departamenta Lietvedības un saimnieciskā nodrošinājuma nodaļas Lietvedības pārzine V.Pavloviča |

Darba kārtība:

1. Par atbalstu projektiem un apropriācijas pārdali starp pamatbudžeta programmām Daugavpils valstspilsētas pašvaldības iestādei "Jaunatnes lietu un sporta pārvalde".

2. Par apropriācijas palielināšanu Daugavpils valstspilsētas pašvaldības iestādei "Jaunatnes lietu un sporta pārvalde".

3. Par naudas balvu piešķiršanu par izglītojamo sasniegumiem.

4. Par Daugavpils valstspilsētas pašvaldības izglītības iestāžu gatavību 2023./2024.mācību gadam.

5. Par Daugavpils domes 2023.gada \_\_\_\_ saistošo noteikumu Nr.\_\_\_\_ “Par vietām un teritorijām Daugavpilī, kurās nav atļauts organizēt azartspēles” apstiprināšanu.

6. Par izglītības nozares speciālista nepieciešamību Daugavpils pilsētā.

PAPILDJAUTĀJUMS

7. Par apropriācijas pārdali Mākslu izglītības kompetences centram “Daugavpils Dizaina un mākslas vidusskola Saules skola” pamatbudžeta programmā „Eiropas Savienības un citu finanšu instrumentu finansētie projekti/pasākumi”.

Izglītības un kultūras jautājumu komitejas priekšsēdētāja L.Jankovska ziņo par darba kārtību.

Deputātiem nav iebildumu.

**1.**

**Par atbalstu projektiem un apropriācijas pārdali starp pamatbudžeta programmām Daugavpils valstspilsētas pašvaldības iestādei "Jaunatnes lietu un sporta pārvalde".**

Par darba kārtības pirmo jautājumu ziņo Daugavpils valstspilsētas pašvaldības iestādes “Jaunatnes lietu un sporta pārvalde” vadītāja V.Linkeviča un lūdz izskatīt lēmuma projektu “Par atbalstu projektiem un apropriācijas pārdali starp pamatbudžeta programmām Daugavpils valstspilsētas pašvaldības iestādei "Jaunatnes lietu un sporta pārvalde"”.

**L.Jankovska aicina deputātus balsot par lēmuma projekta atbalstu un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.**

Atklāti balsojot: “par” – 6 (A.Gržibovskis, L.Jankovska, I.Jukšinska, J.Lāčplēsis, I.Šķinčs, A.Vasiļjevs), “pret” –nav, “atturas” – nav, ***Izglītības un kultūras jautājumu komiteja nolemj***: atbalstīt lēmuma projektu “Par atbalstu projektiem un apropriācijas pārdali starp pamatbudžeta programmām Daugavpils valstspilsētas pašvaldības iestādei "Jaunatnes lietu un sporta pārvalde"” un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.

Jautājuma ziņotājs Daugavpils valstspilsētas pašvaldības domes sēdē noteikts domes deputāts A.Gržibovskis.

**2.**

**Par apropriācijas palielināšanu Daugavpils valstspilsētas pašvaldības iestādei "Jaunatnes lietu un sporta pārvalde".**

Par darba kārtības otro jautājumu ziņo Daugavpils valstspilsētas pašvaldības iestādes “Jaunatnes lietu un sporta pārvalde” vadītāja V.Linkeviča un lūdz izskatīt lēmuma projektu “Par apropriācijas palielināšanu Daugavpils valstspilsētas pašvaldības iestādei "Jaunatnes lietu un sporta pārvalde"”.

**L.Jankovska aicina deputātus balsot par lēmuma projekta atbalstu un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.**

Atklāti balsojot: “par” – 6 (A.Gržibovskis, L.Jankovska, I.Jukšinska, J.Lāčplēsis, I.Šķinčs, A.Vasiļjevs), “pret” –nav, “atturas” – nav, ***Izglītības un kultūras jautājumu komiteja nolemj***: atbalstīt lēmuma projektu “Par apropriācijas palielināšanu Daugavpils valstspilsētas pašvaldības iestādei "Jaunatnes lietu un sporta pārvalde"” un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.

Jautājuma ziņotājs Daugavpils valstspilsētas pašvaldības domes sēdē noteikts Izglītības un kultūras jautājumu komitejas priekšsēdētājas vietnieks A.Vasiļjevs.

**3.**

**Par naudas balvu piešķiršanu par izglītojamo sasniegumiem.**

Par darba kārtības trešo jautājumu ziņo Daugavpils pilsētas Izglītības pārvaldes vadītāja M.Isupova un lūdz izskatīt lēmuma projektu “Par naudas balvu piešķiršanu par izglītojamo sasniegumiem”.

**L.Jankovska aicina deputātus balsot par lēmuma projekta atbalstu un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.**

Atklāti balsojot: “par” – 6 (A.Gržibovskis, L.Jankovska, I.Jukšinska, J.Lāčplēsis, I.Šķinčs, A.Vasiļjevs), “pret” –nav, “atturas” – nav, ***Izglītības un kultūras jautājumu komiteja nolemj***: atbalstīt lēmuma projektu “Par naudas balvu piešķiršanu par izglītojamo sasniegumiem” un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.

Jautājuma ziņotājs Daugavpils valstspilsētas pašvaldības domes sēdē noteikts Izglītības un kultūras jautājumu komitejas priekšsēdētājas vietnieks A.Vasiļjevs.

**4.**

**Par Daugavpils valstspilsētas pašvaldības izglītības iestāžu gatavību 2023./2024.mācību gadam.**

Par darba kārtības ceturto jautājumu ziņo Daugavpils pilsētas Izglītības pārvaldes vadītāja M.Isupova un lūdz izskatīt lēmuma projektu “Par Daugavpils valstspilsētas pašvaldības izglītības iestāžu gatavību 2023./2024.mācību gadam”.

M.Isupova ziņo par ziņojumu par izglītības iestāžu gatavību pirmsskolas iestādēs.

A.Vasiļjevs uzskata, ka par moduļiem ir nepieciešams sagatavot gan vadītājas, gan audzinātājas, lai varētu vecākiem atbildēt pareizi un kvalitatīvi, kāpēc vienā grupā ir viena pieeja, bet citā grupā savādāka pieeja.

L.Jankovska izsaka viedokli par audzinātāju un auklīšu variāciju, uzdevums ir nodrošināt kvalitāti un aizstāvēt bērnu intereses.

M.Isupova ziņo, ka kontaktstundu skaits skolotājs – bērns visos moduļos ir vienāds, mēs rūpējamies par skolotāju labbūtību, jo no skolotājas labbūtības ir atkarīga bērnu labbūtība.

L.Jankovska jautā, kāda vidējā alga varētu būt pirmsskolas skolotājām?

M.Isupova atbild, ir MK noteikumi, kuri nosaka minimālo pedagogu likmi, no 1.septembra stundas likme pirmsskolas skolotājām 7.75 EUR par stundu, bet vispārējās izglītības pedagogam no 1. janvāra 8.50 EUR par stundu. Ir Satversmes tiesas spriedums, ka to tā nevajadzētu darīt, bet grozījumu MK noteikumos nav.

Priekšlikums, samaksāt skolotājām 8.50 EUR pirmsskolā no septembra.

L.Jankovska lūdz uz Domes sēdi sagatavot prezentāciju, lai tas vieglāk būtu uztverams.

J.Lāčplēsis jautā, vai Satversmes tiesas spriedums attieksies uz visiem pedagogiem?

M.Isupova atbild, attieksies uz pilnīgi visiem pedagogiem.

A.Gržibovskis piebilst un jautā, parastiem pedagogiem no 1.09.2023. pielietojums ne mazāk 35%, vai uz pirmsskolas pedagogiem tas attiecas?

M.Isupova atbild, jā, šis attiecas, vadītāji šobrīd plānojot un modelējot verifikāciju to jau paredz.

L.Jankovska par algu palielinājumu.

A.Gržibovskis precizē par lēmuma projekta 3.pielikumu.

M.Isupova informē, ka tas neattiecas uz pirmsskolām.

M.Isupova turpina ziņot deputātiem par vispārējiem pamatiem un vidējo izglītību.

L.Jankovska jautā par eksāmenu rezultātiem, kāda situācija ir pilsētā?

M.Isupova informē par rezultātiem, oficiālo rezultātu nav.

Debates par eksāmeniem skolās, par to rezultātiem ( J.Lāčplēsis, L.Jankovska, M.Isupova).

A.Gržibovskis jautā, starp 60 bērniem kuri nenokārtoja eksāmenus ir valodas eksāmeni?

M.Isupova atbild, 41 audzēknis nenokārtoja matemātikā eksāmenus un 20 bērni nenokārtoja angļu un latviešu valodā eksāmenus.

M.Isupova par pamatiem matemātikā, par citu uzdevumu struktūru.

L.Jankovska lūdz akcentēt situāciju ar latviešu valodu un pedagogu sagatavību.

Debates ministres doto interviju ( M.Isupova, A.Vasiļjevs).

plkst.11:33 Izglītības un kultūras jautājumu komitejas priekšsēdētājas vietnieks A.Vasiļjevs iziet no Domes sēžu zāles.

J.Pilsudska Daugavpils valsts poļu ģimnāzijas direktore G.Smuļko piebilst par ministres izteikto intervijā.

Debates ( L.Jankovska ).

M.Isupova turpina par izaicinājumiem, par digitālajām prasmēm, par informāciju presē, par vērtēšanas pieeju, par pašvaldības risināmiem uzdevumiem.

I.Šķinčs piebilst par nākamā gada valsts aizsardzību mācībām visās iestādēs, kāda ir nostāja, kā mēs to mācīsim? Vai katrs savā skolā, vai veidosim vienotu centru?

M.Isupova atzīst, ka šobrīd jautājums ir atvērts un ziņo par to, ak varētu uzbūvēt šautuvi, kur varētu mācīt valsts aizsardzību.

Debates par telpām ( L.Jankovska).

**L.Jankovska aicina deputātus balsot par lēmuma projekta atbalstu un virzīt izskatīšanai valstspilsētas pašvaldības domes sēdē.**

***Izglītības un kultūras jautājumu komiteja nolemj***: pieņemt zināšanai lēmuma projektu “Par Daugavpils valstspilsētas pašvaldības izglītības iestāžu gatavību 2023./2024.mācību gadam” un virzīt izskatīšanai Daugavpils valstspilsētas pašvaldības domes sēdē.

Jautājuma ziņotājs Daugavpils valstspilsētas pašvaldības domes sēdē noteikta Izglītības un kultūras jautājumu komitejas priekšsēdētāja L.Jankovska.

**5.**

**Par Daugavpils domes 2023.gada \_\_\_\_ saistošo noteikumu Nr.\_\_\_\_ “Par vietām un teritorijām Daugavpilī, kurās nav atļauts organizēt azartspēles” apstiprināšanu.**

Par darba kārtības piekto jautājumu ziņo Daugavpils pašvaldības centrālās pārvaldes Juridiskā departamenta vadītāja vietniece M.Dimitrijeva un lūdz izskatīt lēmuma projektu “Par Daugavpils domes 2023.gada \_\_\_\_ saistošo noteikumu Nr.\_\_\_\_ “Par vietām un teritorijām Daugavpilī, kurās nav atļauts organizēt azartspēles” apstiprināšanu”.

I.Šķinčs norāda un jautā, likums nosaka 200 metrus ,kāpēc mēs nosakām 150 metrus attālumu?

M.Dimitrijeva atbild, ņemot vērā Daugavpils blīvo apbūvi, sākotnēji bija 100 metri, azartspēļu organizētāji bija ļoti iebilduši pret tādu attālumu, jo tas viņu uzskatā praktiski ieskauj visu pilsētu Šeit ir samērotas intereses un izslēgtas ēkas, bet attālums ir palielināts. Visā pilsētā nevar izkaist azartspēles.

J.Lāčplēsis jautā, kāpēc?

M.Dimitrijeva atbild, ka nedrīkst.

J.Lāčplēsis norāda, ka var noteikt kritērijus.

M.Dimitrijeva piebilst, tiesa vērtēs vai tas nebūs visā pilsētā.

J.Lāčplēsis jautā, vai ir grafiskais materiāls SN kādas teritorijas skars?

M.Dimitrijeva atbild, nav.

J.Lāčplēsis jautā, kā mēs tagad varam salīdzināt ar esošo situāciju? Kuras būs teritorijas kuras jaunā redakcija skars un kā viņa atšķiras no esošās?

M.Dimitrijeva atbild, katru zāli vērtēs individuālajā lēmumā nevis ar šiem SN. Vērā tiks ņemts teritoriālais plānojums, šie SN un tiesu prakse, kur jau atzīts, ka citas vietas var traucēt iedzīvotājiem.

J.Lāčplēsis jautā, ko saprast ar termiņu “ēka”?

M.Dimitrijeva skaidro, pie SN apstiprināšanas nav jāvērtē, uzreiz ir jāizdara vērtējums visām azartspēļu zālēm. Katrai zālei jābūt individuālajam izvērtējumam.

L.Jankovska jautā, ko nozīmē individuālais vērtējums?

M.Dimitrijeva atzīmē, ka individuālajā vērtējumā, tas būs administratīvais akts, katrā individuāli vērtēs tieši to izvietojumu, to attālumu vai ir aizskartas iedzīvotāju intereses dzīvot kultūrvidē, jo ir vairāki tiesu spriedumi, kur jau ir pateikts kādās vietās var būt aizskartas iedzīvotāju intereses un tas ir pamats azartspēles darbības slēgšanai.

J.Lāčplēsis jautā, vai varam definēt kas ir “ēka”?

M.Dimitrijeva atbild, ēkas definīcija ir normatīvajos aktos.

J.Lāčplēsis piebilst, pēc viņas iznāk, ka daudzdzīvokļu māja esošā iestāde nav ēka.

L.Jankovska lūdz precizēt.

J.Lāčplēsis izsaka savu viedokli par vārda nozīmi “Ēka” un norāda, ka mēs nepiedāvājam vārda “ ēka” nozīmi, organizatoriem tas padara labvēlīgāku situāciju.

M.Dimitrijeva vērš uzmanību, ka ir arī citi kritēriji, kas ir azartspēļu un izložu likumā un arī tos mēs vērtēsim.

J.Lāčplēsis norāda, ka vajag redzēt teritoriālo segumu uz kurām šie SN attiecas.

M.Dimitrijeva piebilst, jūs redzēsiet, bet jūs nevarēsiet vērtēt.

J.Lāčplēsis uzskata, ka vismaz redzēsim kādi viņi ir.

M.Dimitrijeva norāda, tas nebūs pie SN.

J.Lāčplēsis jautā, kāpēc? Vai šie piedāvātie SN dotajā redakcijā nav azartspēļu organizētājiem labvēlīgāki par esošo situāciju?

R.Golovans skaidro, paskaidrojuma rakstā ir minēts, ka pirmsšķietami skar visas spēļu zāles, bet pilsētas teritorija ir vietas, kur var organizēt biznesu atbilstoši kritērijiem. Līdz ar to vērtējot konkrētu adresi mēs plānojam septembrī vai oktobrī deputātiem sagatavot administratīvos aktus jau par konkrētu adresi. Tur jau būs izvērtēta atbilstība un izvietojums, gan pēc šiem kritērijiem, gan pēc iedzīvotāju interešu ievērošanas, gan arī pēc pilsētplānojuma nosacījumiem. Šodien mēs pieņemam ārējo normatīvo aktu.

R.Golovans informē piemēru Jēkabpils pilsētas piemēru.

J.Lāčplēsis piebilst, ka vēlas redzēt teritorijas.

I.Šķinčs jautā, vai mēs varam papildināt vietas uz ko attieksies 150 metri, piemēram, ar sabiedriskā transporta pieturām.

M.Dimitrijeva skaidro, tas būtu jāpamato, katrs aizliegums ir jāpamato, kāpēc sabiedriskās pieturas vieta?

I.Šķinčs atbild, lai cilvēkiem būtu grūtāk piekļūt.

M.Dimitrijeva piebilst, ir vairāki Satversmes tiesas spriedumi, ja garām iet vai uzturas liels cilvēku daudzums, tas nav arguments azartspēles zāles aizslēgšanai -neļaušanai. Ir jābūt ļoti strikti, no tiesu prakses izriet, ka izglītības un reliģiskās organizācijas vērtības nav saderīgas azartspēļu zālēs.

I.Šķinčs izsaka priekšlikumu, lēmuma projekta 2. punktā labot no 150 metriem uz 250 metriem.

J.Lāčplēsis izsaka priekšlikumu, konkrēti uzrakstīt ko mēs saprotam ar jēdzienu “ēka” un pielikt grafisko materiālu.

R.Golovans piebilst, ēkas definīcija ir dota būvreglamentējošos aktos, Būvniecības likumā un vispārīgos būvnoteikumos.

J.Lāčplesis piebilst, rakstīt nevis ‘ēka”, bet “iestāde” vai tās struktūrvienībai.

M.Dimitrijeva norāda, iestāde ir ēka, vajag definēt.

J.Lāčplēsis skaidro, ja šajā ēkā atrodas tāda iestāde tad tuvāk par 150 metriem rādiusā nedrīkst.

R.Golovans vērš uzmanību, ka mums ir jābūt ļoti uzmanīgiem par visiem kritērijiem kurus vēlamies iekļaut SN, jo pēc tam būs tiesas darbi un būs ļoti grūti atspēkot un pierādīt tiesai cik pamatoti mēs bijām iekļāvuši konkrētu kritēriju. No pirmā varianta mēs izņēmām 3, 4 kritērijus ņemot vērā gan biznesa intereses, gan vienotās intereses ievērojot.

J.Lāčplēsis piebilst, ēkā, kura atrodas attiecīgajā iestādē.

L.Jankovska aicina deputātus balsot par I.Šķinča priekšlikumu, lēmuma projekta 2. punktā labot no 150 metriem uz 250 metriem.

Atklāti balsojot: “par” – 2 (I.Šķinčs, J.Lāčplēsis), “pret” –nav, “atturas” – 3 (A.Gržibovskis, L.Jankovska, I.Jukšinska ), ***Izglītības un kultūras jautājumu komiteja nolemj***: neatbalstīt piedāvāto priekšlikumu.

L.Jankovska aicina deputātus balsot par J.Lāčplēša priekšlikumu, konkrēti uzrakstīt ko mēs saprotam ar jēdzienu “ēka” un pielikt grafisko materiālu.

Atklāti balsojot: “par” – 5 (A.Gržibovskis, L.Jankovska, I.Jukšinska, J.Lāčplēsis, I.Šķinčs), “pret” –nav, “atturas” – nav, ***Izglītības un kultūras jautājumu komiteja nolemj***: atbalstīt piedāvāto priekšlikumu, konkrēti uzrakstīt ko mēs saprotam ar jēdzienu “ēka” un pielikt grafisko materiālu.

**L.Jankovska aicina deputātus balsot par lēmuma projekta atbalstu kopumā un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.**

Atklāti balsojot: “par” – 4 (A.Gržibovskis, L.Jankovska, I.Jukšinska, J.Lāčplēsis), “pret” –nav, “atturas” – 1 ( I.Šķinčs), ***Izglītības un kultūras jautājumu komiteja nolemj***: atbalstīt lēmuma projektu “Par Daugavpils domes 2023.gada \_\_\_\_ saistošo noteikumu Nr.\_\_\_\_ “Par vietām un teritorijām Daugavpilī, kurās nav atļauts organizēt azartspēles” apstiprināšanu” un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.

Jautājuma ziņotājs Daugavpils valstspilsētas pašvaldības domes sēdē noteikta Izglītības un kultūras jautājumu komitejas priekšsēdētāja L.Jankovska.

**6.**

**Par izglītības nozares speciālista nepieciešamību Daugavpils pilsētā.**

Par darba kārtības sesto jautājumu ziņo J.Pilsudska Daugavpils valsts poļu ģimnāzijas direktore G.Smuļko un lūdz izskatīt lēmuma projektu “Par izglītības nozares speciālista nepieciešamību Daugavpils pilsētā”.

G.Smuļko ziņo, izskatot J.Pilsudska Daugavpils valsts poļu ģimnāzijas (reģ.Nr.2716901232, juridiskā adrese Varšavas iela 2, Daugavpils) 21.08.2023. vēstuli Nr.1.-13./117 „Par viesskolotājas no Polijas 2022./2023.mācbu gadā nodrošināšanu ar dienesta dzīvokli”, 21.08.2023. vēstuli Nr.1.-13./118 „Par viesskolotāju no Polijas”, darba devēja – J.Pilsudska Daugavpils valsts poļu ģimnāzijas uzaicinājumu dibināt darba tiesiskās attiecības ar speciālistu, *(vārds uzvārds)* 21.08.2023. iesniegumu, Polijas Izglītības Ārvalstīs Attīstības Centra Varšavā, Poļu Diasporas un Poļvalodīgo Izglītības Atbalsta Departamenta 06.07.2023. apliecinājumu, ka *(vārds uzvārds)* ir nosūtīta uz J.Pilsudska Daugavpils valsts poļu ģimnāziju ar nolūku mācīt poļu valodu, kā dzimto valodu poļu kopienas vidū.

L.Jankovska aicina deputātus balsot par lēmuma projekta atbalstu un virzīt izskatīšanai Daugavpils pilsētas domes Mājokļu komisijas sēdē par dzīvojamās telpas izīrēšanu speciālistam.

Atklāti balsojot: “par” – 5 (A.Gržibovskis, L.Jankovska, I.Jukšinska, J.Lāčplēsis, I.Šķinčs), “pret” –nav, “atturas” – nav, Ņemot vērā Daugavpils domes 2023.gada 27.jūlija saistošo noteikumu Nr.8 “Daugavpils valstspilstas pašvaldības nolikums” 28.1.apakšpunkt noteikto kompetenci,

***Izglītības un kultūras jautājumu komiteja atzīst***: poļu valodas un literatūras skolotājas *(vārds uzvārds)* nepieciešamību J.Pilsudska Daugavpils valsts poļu ģimnāzijai un virza jautājumu lēmuma pieņemšanai Daugavpils valstspilsētas pašvaldības Mājokļu komisijas sēdē par dzīvojamās telpas īres līguma noslēgšanu.

**7.**

**Par apropriācijas pārdali Mākslu izglītības kompetences centram “Daugavpils Dizaina un mākslas vidusskola Saules skola” pamatbudžeta programmā „Eiropas Savienības un citu finanšu instrumentu finansētie projekti/pasākumi”.**

Par darba kārtības papildjautājumu ziņo MIKC “ Daugavpils Dizaina un mākslas vidusskola Saules skola” direktore I.Kokina un lūdz izskatīt lēmuma projektu “Par apropriācijas pārdali Mākslu izglītības kompetences centram “Daugavpils Dizaina un mākslas vidusskola Saules skola” pamatbudžeta programmā „Eiropas Savienības un citu finanšu instrumentu finansētie projekti/pasākumi””.

**L.Jankovska aicina deputātus balsot par lēmuma projekta atbalstu un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.**

Atklāti balsojot: “par” – 5 (A.Gržibovskis, L.Jankovska, I.Jukšinska, J.Lāčplēsis, I.Šķinčs), “pret” –nav, “atturas” – nav, ***Izglītības un kultūras jautājumu komiteja nolemj***: atbalstīt lēmuma projektu “Par apropriācijas pārdali Mākslu izglītības kompetences centram “Daugavpils Dizaina un mākslas vidusskola Saules skola” pamatbudžeta programmā „Eiropas Savienības un citu finanšu instrumentu finansētie projekti/pasākumi”” un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.

Jautājuma ziņotājs Daugavpils valstspilsētas pašvaldības domes sēdē noteikts domes deputāts A.Gržibovskis.

Sēde slēgta plkst. 12:11

Izglītības un kultūras jautājumu

komitejas priekšsēdētāja  *(personiskais paraksts)* L.Jankovska

Protokoliste *(personiskais paraksts)*  V.Pavloviča